b'\n_START_ARTICLE_\nBuda\n_START_PARAGRAPH_\nBuda (\xc3\xaen german\xc4\x83 Ofen) a fost un ora\xc8\x99 de sine st\xc4\x83t\xc4\x83tor situat pe malul vestic al Dun\xc4\x83rii, \xc3\xaen Regatul Ungariei. Timp de dou\xc4\x83 secole, \xc3\xaentre 1361-1541, a fost chiar capitala acestuia. \xc3\x8en 1873 a fost unit cu Pesta, ocazie cu care a luat fiin\xc8\x9b\xc4\x83 ora\xc8\x99ul Budapesta.\n_START_SECTION_\n\xc3\x8entindere\n_START_PARAGRAPH_\nTeritoriul ora\xc8\x99ului Buda, \xc3\xaenainte de unificare, corespundea cu actualul sector I (\xc3\xaen afara zonelor Pesthidegk\xc3\xbat \xc8\x99i Adyliget), cu sectorul II, sectorul III (\xc3\xaen afara zonelor \xc3\x9ajlak \xc8\x99i M\xc3\xa1ty\xc3\xa1shegy), sectorul XI (\xc3\xaen afara zonelor Albertfalva \xc8\x99i Kelenv\xc3\xb6lgy) \xc8\x99i sectorul XII (\xc3\xaen afara zonei Budakeszierd\xc5\x91) din Budapesta.\n_START_SECTION_\nDemografie\n_START_PARAGRAPH_\nDin evul mediu \xc8\x99i p\xc3\xa2n\xc4\x83 \xc3\xaen secolul al XIX-lea popula\xc8\x9bia ora\xc8\x99ului a fost alc\xc4\x83tuit\xc4\x83 \xc3\xaen principal din me\xc8\x99te\xc8\x99ugari germani din Ungaria._NEWLINE_La recens\xc4\x83m\xc3\xa2ntul din anul 1851 au fost \xc3\xaenregistra\xc8\x9bi 27.939 locuitori, dintre care 64,9% germani.\n_START_SECTION_\nOriginea numelui\n_START_PARAGRAPH_\nNordul Budei de azi, pe teritoriul p\xc4\x83r\xc8\x9bii \xc3\x93buda - sectorul III a Budapestei \xc3\xaen antichitate era un ora\xc8\x99 prosper din Roma antic\xc4\x83, cu numele de Aquincum, primind numele de la apele sale balneoclimaterice (latin\xc4\x83 aqua = ap\xc4\x83). Resursele din Evul Mediu pomenesc deja cu numele de Sicambria ora\xc8\x99ul din vremea Imperiului Roman._NEWLINE_\xc3\x8en secolul al XIX-lea ora\xc8\x99ele Buda \xc8\x99i Pesta au fost men\xc8\x9bionate ca Pest-Buda.'